পরবর্তী সময়ে, ১৯৭৫ সালে শেখ মুজিবুর রহমান সংসদের মাধ্যমেই সংসদীয় ব্যবস্থা বাতিল করে রাষ্ট্রপতিশাসিত সরকার ব্যবস্থা ফিরিয়ে আনেন। কিন্তু অধিকতর দুর্ভাগ্যজনকভাবে, তিনি নিজের নেতৃত্বাধীন আওয়ামী লীগসহ অনুগত কয়েকটি দলকে একত্রিত করে বাকশাল (বাংলাদেশে কৃষক শ্রমিক আওয়ামী লীগ) নামক একটি নতুন দল গঠন করেন। তাঁর বিরুদ্ধবাদী সকল দল নিষিদ্ধ করে একদলীয় বাকশালী শাসন ব্যবস্থা প্রতিষ্ঠিত করেন। উল্লেখ্য, রাষ্ট্রপতিশাসিত সরকার ব্যবস্থায় রাষ্ট্রের আইন শাখা, প্রশাসন শাখা ও বিচার শাখার মধ্যে যে ভারসাম্য বজায় রাখা জরুরি, তার কোনো বিধান রাখা হয়নি।